wickkiey/tamil-wikipedia-chunked huggingface dataset:
# இத்தா

## இத்தாவின் கால அளவு

### கர்ப்பிணியாயின்

இத்தா இருக்கும் பெண் கர்ப்பிணியாயின் அவள் குழந்தையைப் பெற்றெடுக்கும் வரை இத்தா இருக்க வேண்டும். கணவன் விவாகரத்து விட்டதற்காக இருக்கும் இத்தாவாக இருந்தாலும் சரி அல்லது கணவன் மரணித்ததற்காக இருக்கும் இத்தாவாக இருந்தாலும் சரி இதில் விதிவிலக்கில்லை.  
இது குறித்து அல்குர்ஆனில் பின்வருமாறு கூறப்படுகின்றது;
::“கர்ப்பிணிகளின் (இத்தாக்)காலம் அவர்கள் தமது குழந்தைகளைப் பெற்றுப் பிரசவிக்கும் வரையிலாகும்..” (65:3),(65:4)திரு குர்ஆன் வசனம்
# இத்தா

## இத்தாவின் கால அளவு

### கணவன் மரணித்த பெண்கள்

கணவன் மரணித்த பெண்கள் கர்ப்பிணிகள் அல்ல என்றால் 4 மாதங்களும், 10 நாட்களும் இத்தா இருக்க வேண்டும். இந்தக் காலம் பிறைக் கணக்கின் அடிப்படையில் கணக்கிடப்பட வேண்டும்.  
இது குறித்து அல்குர்ஆனில் பின்வருமாறு கூறப்படுகின்றது;
::“உங்களில் எவரேனும் மனைவியர்களை விட்ட நிலையில் மரணித்து விட்டால், அவர்கள் தமக்காக நான்கு மாதங்களும், பத்து நாட்களும் (“இத்தா” வழிபாட்டில்) காத்திருக்க வேண்டும். அவர்கள் தமது காத்திருக்கும் காலக்கெடுவை நிறைவு செய்து விட்டால் தமது விடயத்தில் தாமாக நல்ல முறையில் அவர்கள் நடந்துகொள்வதில் உங்கள் மீது எந்தக் குற்றமும் இல்லை. நீங்கள் செய்பவை பற்றி அல்லாஹ் நன்கறிந்தவன்.” (2:234)
# இத்தா

## கணவன் விவாகரத்து விட்டதற்காக

கணவன், மனைவியைத் விவாகரத்து சொன்னால் அந்த மனைவியின் நிலையைப் பொருத்து இத்தாவின் சட்டம் 3 விதங்களாக அமையும்.
# இத்தா

## கணவன் விவாகரத்து விட்டதற்காக

#### உடலுறவுக்கு முன்னர் விவாகரத்து

திருமண ஒப்பந்தம் முடிந்து உடல் உறவில் ஈடுபடுவதற்கு முன்னர் கணவன், மனைவியைத் விவாகரத்து கூறினால் அந்தப் பெண் “இத்தா” இருக்கவேண்டிய அவசியம் இல்லை.  
இது குறித்து அல்குர்ஆன் பின்வருமாறு கூறுகின்றது;
::“நம்பிக்கை கொண்டோரே! நம்பிக்கையாளர்களான பெண்களை நீங்கள் மணம் முடித்து, அவர்களை நீங்கள் தீண்டுவதற்கு முன் விவாகரத்துச் செய்து விட்டால், நீங்கள் கணக்கிடக் கூடிய “இத்தா” (எனும் காத்திருக்கும் காலம்) எதுவும் உங்களுக்காக அவர்கள் மீதில்லை. ஆகவே, அவர்களுக்கு வாழ்க்கை வசதிகளை வழங்கி, அவர்களை அழகிய முறையில் விட்டு விடுங்கள்!” (33:49)
# இத்தா

## கணவன் விவாகரத்து விட்டதற்காக

#### விவாகரத்து விடப்பட்ட மாதவிடாய் ஏற்படக்கூடிய பெண்களின் இத்தா

விவாகரத்து விடப்பட்ட மாதவிடாய் ஏற்படக்கூடிய பெண்களின் இத்தா, இவர்களைப் பொருத்தவரை 3 மாதவிடாய் ஏற்படும் வரை அல்லது 3 மாதவிடாய் ஏற்பட்டுச் சுத்தமாகும் வரை “இத்தா” இருக்கவேண்டும்.  
இது குறித்துப் பின்வருமாறு கூறுகின்றது;
::“விவாகரத்துச் செய்யப்பட்ட பெண்கள் மூன்று மாதவிடாய்க் காலம் தங்களுக்காக எதிர்பார்த்திருக்க வேண்டும்..” (2:228)
# இத்தா

## கணவன் விவாகரத்து விட்டதற்காக

#### மாதவிடாய் நின்ற அல்லது ஏற்படாத பெண்கள்

இந்த நிலையில் இருக்கும் பெண்கள் பிறைக் கணக்கில் 3 மாதங்கள் “இத்தா” இருக்க வேண்டும்.  
இது குறித்துப் பின்வரும் வசனம் பேசுகின்றது;
::“உங்கள் பெண்களில் எவர்கள் மாதவிடாயை விட்டும் நம்பிக்கையிழந்து (அவர்களின் இத்தா விடயத்தில்) நீங்கள் சந்தேகங்கொண்டால் அவர்களுக்கும் (இதுவரை) மாதவிடாய் ஏற்படாதவர்களுக்குமுரிய இத்தாக்காலம் மூன்று மாதங்களாகும்..” (65:4)
# டெல்நெட்

**டெல்நெட்** (*Telnet*) என்பது வலையமைப்பில் மிக முக்கியமான ஒரு தகவல்தொடர்பு நெறிமுறை (Network Protocol) ஆகும். இது இணையத்திலும் சாதாரண குறும்பரப்பு வலையமைப்புகளிலும் எழுத்து வடிவிலான செயற்பாட்டுக் கட்டளைகளையும் தகவலையும் பரிமாற்றிக்கொள்வதற்கு பயன்படுகிறது. இதன் மூலம் ஒரு தடவையில் 8 Byte தகவலை அனுப்ப மற்றும் பெற முடியும் (இணையம் ஆனாலும் சரி வலையமைப்பு ஆனாலும் சரி அனைத்துவகை தகவல் தொடர்பும் பரப்புகை கட்டுப்பாடு நெறிமுறை (Transmission Control Protocol) மூலம் பரிமாற்றப்படுகிறது.  
டெல்நெட் ஆனது 1969 இல் அறிமுகப்படுத்தப்பட்டது. இது Internet Engineering Task Force (IETF) எனும் பிரிவினுள் வகைப்படுத்தப்பட்டுள்ளது. இது ஆரம்ப காலங்களில் CMD (command method) மூலமாகவே பயன்படுத்தப்பட்டது. பிற்காலங்களில் ஏற்பட்ட பாதுகாப்புப் பிரச்சனைகள் காரணமாகவும் GUI மென்பொருள் வளர்ச்சியின் காரணமாகவும் CMD பாவனை காலப்போக்கில் குறைவடைந்து தற்பொழுது Server இலிருந்து தகவலைப் பரிமாற்றம் செய்வதற்கு உதவியாக Client கணினிகளில் செயற்படுகிறது.  
டெல்நெட் கீழ் வரும் பயன்பாடுகளில் பிரபலமாக உள்ளது:
- எமது கணினியில் இருந்து Host/Server இனை அணுகுவதற்கு.
- வலையமைபில் கணினிகளை முகாமைத்துவப்படுத்துவதற்கு.
- மின்னஞ்சலை கையாள்வதற்கு.
# கடைசித் தீர்ப்பு (மைக்கலாஞ்சலோ)

**கடைசித் தீர்ப்பு** (*The Last Judgment*) என்பது இத்தாலிய மறுமலர்ச்சிக் கால ஓவியரும், சிற்பியும், கவிஞரும், கட்டிடக்கலைஞருமான மைக்கலாஞ்சலோ தீட்டிய உட்கூரை சுதை ஓவியம் ஆகும். இந்தப் புகழ்பெற்ற ஓவியம் வத்திக்கான் நகரில் உள்ள சிஸ்டைன் சிற்றாலயத்தில் உள்ளது. மைக்கலாஞ்சலோ இந்தச் இவ்வோவியத்தைத் தீட்டி முடிக்க 1536 ஆம் ஆண்டிலிருந்து 1541 ஆம் ஆண்டு வரை நான்கு ஆண்டுகள் ஆயிற்று.
# விண்மீன்கள் உருவாக்கம்

மூலம் எடுத்தது.]]  
**விண்மீன்கள் உருவாக்கம்** (Star formation) என்பது அண்டவெளியில் பரவிக்கிடக்கும் மூலக்கூற்று முகில்கள் சுருங்கி அடர்த்தியாகி மின்மப் பந்து போன்ற ஓர் அமைப்பைப் பெறுதல் ஆகும். இதைப் பற்றிய கல்வி வானியலில் ஒரு பகுதியாக அமைகின்றது. விண்மீன்களுக்கு இடையே உள்ள இடைவெளியில் அமைந்துள்ள மூலக்கூற்று முகில்களில் (giant molecular clouds) இருந்து எவ்வாறு இளவிண்மீன்களும், விண்மீன்களும் கோள்களும் உருவாகின்றன என்பவை இவற்றில் அடங்குகின்றன. நுண்ணிய தாதுப்பொருட்கள், மூலகங்கள், வளிமங்கள் என்பன மூலக்கூற்று முகில்களில் காணப்படுகின்றன. விண்மீன்கள் உருவாகும் போதே அவற்றின் இறப்பும் தீர்மானிக்கப்படுகின்றன. விண்மீன்களின் அளவைப் பொறுத்து அவற்றின் ஆயுட்காலம் தீர்மானிக்கப்படுகின்றது. சிறிய விண்மீன்கள் குறைந்த ஆயுட்காலமும் பெரிய விண்மீன்கள் கூடிய ஆயுட்காலமும் கொண்டுள்ளன.
# விண்மீன்கள் உருவாக்கம்

## விண்மீனிடை முகில்கள்

சுருள் விண்மீன் திரள் (spiral galaxy) போன்ற பால் வழியில் (Milky Way) விண்மீன்கள், விண்மீன் துகள்கள், கூறுகள் போன்றவை காணப்படுகின்றன. இவைகளுக்கு இடையே உள்ள முகில்கள் தம்மகத்தே ஐதரசன் (71%), ஈலியம் (27%) மற்றும் வேறு வளிமங்களைக் கொண்டுள்ளன, மிகவும் அடர்த்தியாக உள்ள இத்தகைய நிலை நெபுலம் அல்லது வான்புகையுரு (*nebula*) என அழைக்கப்படுகிறது. இதிலிருந்தே விண்மீன்கள் உருவாகுகின்றன. இங்கு பெரும்பான்மையான ஐதரசன் மூலக்கூற்றுவடிவில் காணப்படுவதால் மூலக்கூற்று முகில்களென அழைக்கப்படுகின்றன. இவை சுழன்று கொண்டிருக்கும். எல்லா விண்மீன்களும் மூலக்கூற்று முகில்களில் இருந்தே தோன்றுகின்றன.  
பெரியதாக உள்ள இத்தகைய அமைப்புகள் பெருமூலக்கூற்று முகில்கள் எனப்படுகின்றன. இவற்றின் அடர்த்தி ஒரு கன சென்டிமீட்டருக்கு 100 துகள்கள் ஆகும், விட்டம் 100 ஒளியாண்டுகள் (9.5×1014 கிலோமீட்டர்), திணிவு 6 மில்லியன் சூரியத் திணிவு. இவை மிகவும் வெப்பம் குறைந்து குளிர்ச்சியாகக் காணப்படுபவை. இவற்றின் சராசரி உள் வெப்பநிலை 10 K (கெல்வின்) (-263 செல்சியஸ்). இவை அடர்த்தியாகக் காணப்படுவதால் ஒளிபுகவிடாத் தன்மையுடையனவாக உள்ளன, இதனால் இவற்றை இருள் வான்புகையுரு (Dark nebula) என அழைப்பர். இதனால் சாதாரண ஒளி தொலைநோக்கியால் இவற்றைக் காண முடியாது; அகச்சிவப்பு தொலைநோக்கிகளால் இவற்றை நோக்க முடியும்.  
எமது சூரியனுக்கு அருகாமையில் உள்ள, மிகப்பெரிய விண்மீன்கள் உருவாகும் வான்புகையுரு ஓரியன் நெபுலா (Orion Nebula) ஆகும். இது 1300 ஒளியாண்டுகள் தூரத்தில் உள்ளது. ஆனால் சிறிய அளவு விண்மீன்கள் உருவாகும் ரோ ஒபியுச்சி முகில் சிக்கல் 400-450 ஒளியாண்டுகள் தூரத்தில் உள்ளது.
# விண்மீன்கள் உருவாக்கம்

## விண்மீன்களின் உருவாக்கம்

வளி அழுத்தத்தின் இயக்க ஆற்றலும் உள்நோக்கிய ஈர்ப்பு விசையின் நிலை ஆற்றலும் சமநிலையில் உள்ளதால் மூலக்கூற்று முகிலில் உள்ள வாயுக்கள் நீர்நிலைச் சமநிலையில் உள்ளன. இவ்வகை முகில் திரள்களில் வளி அழுத்தம் ஈர்ப்பு விசைக்கு ஈடுகொடுக்காமல் போகுமாயின் சமநிலை குழம்புகின்றது, மையப்பகுதியை நோக்கிய ஈர்ப்பு விசையின் நிலை ஆற்றல் அதிகமாக இருக்கும்பட்சத்தில் ஈர்ப்பின் காரணமாக அந்த முகில் திரள் சுருங்கத் தொடங்குகின்றது. ஜீன்ஸ் திணிவு என அழைக்கப்படும் ஒரு குறிப்பிட்ட திணிவுக்கு மேலே உள்ள முகில் திரளில் இத்தகைய சுருக்கம் நிகழும்.  
ஈர்ப்பு விசையால் மூலக்கூற்று முகில் சுருங்குவதற்குப் பல்வேறு உந்துதல்கள் உள்ளன: அவை, இரு மூலக்கூற்று முகில்கள் ஒன்றுடன் ஒன்று மோதுவது அல்லது அருகாமையில் ஏற்பட்ட மீயோளிர் விண்மீன் வெடிப்பின் (சுப்பர் நோவா) மூலம் ஏற்பட்ட அதிர்ச்சி அலைகள். இவை தவிர, இரு விண்மீன்திரள்களின் மோதுதலால் பெருந்தொகையான மிகைவிண்மீன் குழாம் வெளி (starbursts) உருவாகுகின்றது. உருவாக்கத்தின் எச்சந்தர்ப்பத்திலும் வெப்ப வலு தேவை என்பது குறிப்பிடத்தக்கது. ஏதோ ஒரு விண்மீனின் வெடிப்பு புதியதொரு விண்மீனை உருவாக்குகின்றது என்பது குறிப்பிடத்தக்கது.  
மையப்பகுதியின் ஈர்ப்பால் முகிலில் ஏற்படும் சுருக்கம் எல்லாப்பொருட்களையும் மையத்தை நோக்கி இழுக்கின்றது. இதன்போது முகில் சிறுதுண்டுகளாக உடைபடுகின்றது; இவை ஒளிபுகவிடும் தன்மை கொண்டவை. இவ்வாறு சிறுசிறு துண்டுகளாக உடைபட்ட ஒவ்வொன்றும் தனித்தனியான விண்மீன் திணிவை அடைகின்றன. அவற்றின் சுருக்கம் தொடர்ந்து நடக்கும். இதுவே ஒரு பால்வழியில் பல விண்மீன்கள் அமைவதற்கான காரணம் ஆகும். இதன் போது அழுத்தம், அடர்த்தி, வெப்பம் (60 – 100 K) என்பன அதிகரித்துக்கொண்டே செல்லுகின்றது.  
இவ்வாறு தனித்துப்போன ஒரு ஒழுங்கான உருவம் அற்ற துண்டுகள், சுழன்று கொண்டிருக்கும் முகில் திரளிலிருந்து தனிப்பட்டு தமக்குரிய பிரத்தியேகமான ஈர்ப்புச்சக்தியைப் பெற்றுக்கொள்கின்றன. இவை மேலும் சுருங்கும்போது தட்டை வடிவத்தைப் பெறுகின்றன. எமது சூரியக்குடும்பத்தின் அளவை ஒத்த ஒவ்வொரு துண்டிலும் இருந்து ஒரு புதிய விண்மீன் மற்றும் அதனைச் சுற்ற வரும் கோள்கள் உருவாக இருக்கின்றது.
# விண்மீன்கள் உருவாக்கம்

## முகிழ்மீன்

உள்நோக்கிய ஈர்ப்பு விசையின் ஆற்றல் உள்ளவரைச் சுருங்கிக்கொண்டே இருக்கும், ஈர்ப்பு விசை அற்றுப்போகும் சந்தர்ப்பத்தில் சுருங்குதல் நின்றுவிடுகின்றது. இந்தச் சம்பவத்தின்போது மையப்பகுதி அடர்த்தி கூடியதாக மாறுவதால் அவை மீண்டும் ஒளிபுகவிடாத் தன்மை உடையனவாக மாறுகின்றன. இவ்வாறான மையக் பகுதியில் உள்ள அடர்த்தி கூடிய கோளவடிவம் பெற்றவை முகிழ்மீன்கள் அல்லது மூல விண்மீன்கள் (Protostar) எனும் முதல் விண்மீன் நிலை ஆகும். இந்தச் செயற்பாட்டுக்குப் பத்து மில்லியன் ஆண்டுகள் தேவைப்படுகின்றது.  
முகிழ்மீன்கள் உருவாகியதன் பின்னர் வெளிப்பகுதியில் உள்ள வாயுக்கள் முகிழ்மீனை நோக்கி அவற்றுள் உட்செல்கின்றது. இதனால் முகிழ்மீனின் அளவு பெருக்கின்றது. உள்ளே நுழையும் வாயுக்கள் இயக்க ஆற்றலை வெப்ப வடிவில் வெளிப்படுத்துகின்றது, கருவப்பகுதியின் வெப்பநிலை 2000 கெல்வின்களை அண்மித்ததும், வெப்ப வலுவால் ஐதரசன் (H2) பிரிகின்றது; ஐதரசன் அயனாக்கம் பெறுகின்றது. மேலும் முகிழ்மீனின் கருவப்பகுதியில் அழுத்தம் அதிகரிக்கின்றது. இவை பல மில்லியன் வருடங்கள் நிகழ்ந்து கொண்டிருக்கும்.
# விண்மீன்கள் உருவாக்கம்

## T-டோரி படிநிலை

கருவக அடர்த்தி, வெப்பம் (10 மில்லியன் கெல்வின்கள்) என்பன போதுமான அளவுக்கு வரும் நிலையில் கரு இணைவு நிகழும். இதன்போது ஐதரசன் அணுக்கள் ஒன்றுடன் ஒன்று சேர்ந்து, முதலில் டியூட்ரியம், பின்னர் ஹீலியம் உருவாகும். இந்நிலையில் மிக்க வலிமையான விண்மீன் வளிமப்பாய்வு (stellar wind) உருவாகுகின்றது, இது பொருட்கள் மேலும் வெளியிலிருந்து சேருவதைத் தடுக்கின்றது. இந்த நிலையில் உள்ள விண்மீன் ஐதரசன் எரியும் விண்மீன் ஆக உள்ளபோது, விண்மீன் வளிமப்பாய்வு விண்மீனின் இரு முனைகளிலிருந்து வெளியேற்றப்படும். இந்நிலையை T-டோரி படிநிலையென அழைப்பர். முகிழ்மீனைச் சுற்றியுள்ள ஒளி உட்புகா தட்டு, விண்மீன்சூழ் வட்டு (circumstellar disk) எனப்படுகின்றது. இது பின்னர் முதற் கோள் தட்டு (Protoplanatory disk) எனப்படுகின்றது. இதிலிருந்தே கோள்கள் உருவாகின்றன.  
T-டோரி (T-Tauri) படிநிலையில் உள்ள இள விண்மீன் தனது திணிவை இழப்பதன் மூலம் அடுத்த படிநிலையான முதன்மைத் தொடர் விண்மீன் (main sequence star) நிலையை அடைகின்றது. இவற்றின் திணிவைப் பொறுத்து வெவ்வேறு வகையை (செங்குள்ள அல்லது செங்குறு விண்மீன், வெண் குள்ள விண்மீன் போன்றவை) அடைகின்றன. ஏர்ட்சுபிரங் – ரசல் விளக்கப்படம் (Hertzsprung–Russell diagram) இவற்றை விளக்குகின்றது.  
ஒரு முகிழ்மீனின் திணிவு 0.08 சூரியத்திணிவை விடக் குறைவாக இருந்தால், அவற்றில் கரு இணைவு ஏற்பட முடியாது, ஏனெனில் அதற்குத் தேவையான வெப்பநிலை இங்கு உருவாகாது. இச்சந்தர்ப்பத்தில் இம்முகிழ்மீன் விண்மீனாகப் பிறப்பெடுக்க முடியாது, எனவே விண்மீனுக்கும் கோள்களுக்கும் இடையேயான நிலையில் (எமது வியாழன் கோள் போன்று) காலத்தைக் கழிக்கவேண்டியதுதான். இவை பழுப்புக் குள்ளன் (brown dwarf) என்று அழைக்கப்படுகின்றன.
# விண்மீன்கள் உருவாக்கம்

## உசாத்துணைகள்

- http://www.universetoday.com/24190/how-does-a-star-form/
- http://www.physicsoftheuniverse.com/topics_blackholes_stars.html
- http://aro.as.arizona.edu/docs/what_you_do_with_submillim.htm
- http://abyss.uoregon.edu/~js/ast122/lectures/lec13.html
- http://physics.uoregon.edu/~jimbrau/astr122/Notes/Chapter19.html
# ஜான்சி ராணி... ஒரு வீரப்பெண்ணின் கதை

**ஜான்சி ராணி... ஒரு வீரப்பெண்ணின் கதை** (*Jhansi Rani*, இந்தி: *एक वीर स्त्री की कहानी... झाँसी की रानी*, மராத்தி: *झाशीची राणी*, தெலுங்கு: *ఝాన్సీ లక్ష్మీబాయి*) என்பது ஜீ தொலைக்காட்சியில் ஒளிபரப்பட்ட இந்தி மொழியிலமைந்த சான்சி கி இராணி தொலைக்காட்சி நாடகத் தொடரின் தமிழாக்கம் ஆகும். இந்தத் தொடர் இந்தி மொழியில் ஆகத்து 18, 2009 அன்று முதல் முறையாக ஒளிபரப்பப்பட்டது.  
தமிழ் மொழியில் இந்த நிகழ்ச்சி மார்ச்சு 8, 2010 தொடங்கியது. முதலில் திங்கள் முதல் வியாழன் வரை இரவு ஏழு மணி முதல் எட்டு மணி வரை ஒளிபரப்பப்பட்டது. பின்பு திங்கள் முதல் வெள்ளி வரை இரவு ஏழு மணிக்கு ஒளிபரப்பானது. சூலை 18, 2011இலிருந்து நிகழ்ச்சி இரவு 8.30 மணிக்கு ஒளிபரப்பானது.  
இது ஜீ தமிழ் தொலைக்காட்சியில் ஒளிபரப்பப்பட்டது. தலைப்புக் குறிப்பிடுவது போல, இத்தொடரின் கதையானது 1857 இந்தியக் கிளர்ச்சியில் முக்கியப் பங்கு வகித்த சான்சியின் இராணி இலட்சுமிபாயினுடைய வாழ்க்கை வரலாற்றை அடிப்படையாகக் கொண்டது. இந்தத் தொடர் தமிழ் மொழியில் சனவரி 27, 2012 அன்று மகாராணி இலட்சுமிபாயின் வீர இறப்புடன் முடிவடைந்தது. சனவரி 30, 2012இலிருந்து 50 நாட்களில் முடியும் வண்ணம் ஒரு சிறப்புத் தொகுப்பாக இந்தத் தொடரை ஜீ தமிழ் தொலைக்காட்சி ஒளிபரப்பி முடித்துள்ளது.  
தற்போது, 2020 ஆம் ஆண்டில் ஜீ தமிழ் தொலைக்காட்சியில் மீண்டும் ஒளிபரப்பகின்றது.
# ஜான்சி ராணி... ஒரு வீரப்பெண்ணின் கதை

## கதைக்கரு

இது சான்சி இராணி இலட்சுமிபாய் பற்றிய ஒரு வரலாற்றுத் தொடர் ஆகும். இராணி இலட்சுமிபாயின் சிறு வயதிலிருந்து அவரின் இறப்பு வரையான நிகழ்வுகளை இத்தொடர் மையமாகக் கொண்டுள்ளது.
# ஜான்சி ராணி... ஒரு வீரப்பெண்ணின் கதை

## கதைக்கரு

### இராணி இலட்சுமிபாய்/மனு பாய்

இராணி இலட்சுமிபாய், மௌரியபந்தர் தம்பேயின் மகள் ஆவார். இராணி இலட்சுமிபாய் குதிரையேற்றம், வாட்போர், சுடுகுழலால் சுடுதல் என்பனவற்றில் திறமை வாய்ந்தவர். மறை, பழங்கதை, கீதை என்பனவற்றில் நிறைந்த அறிவுடையவர். இவர் ஒரு நேர்மையான ஆட்சியாளராக இருந்து அனைத்து மக்களுக்கும் அறத்தை வழங்கினார்.
# ஜான்சி ராணி... ஒரு வீரப்பெண்ணின் கதை

## கதைக்கரு

### நானா சாகேபு

நானா சாகேபு, மாதவு நாராயண் இராவு என்பவரின் மகன் ஆவார். 1839இல் இரண்டாம் பேசுவா பாசி இராவு என்பவரால் தத்தெடுக்கப்பட்டார். இவர் இரக்கம், துணிவு, அறிவு என்பனவற்றை உடையவர். இவருடைய அறிவாற்றலும் முக்காலவுணர்வும் 1857 இந்தியக் கிளர்ச்சியில் இவரின் முக்கியத்துவத்தை உணர்த்தின.
# ஜான்சி ராணி... ஒரு வீரப்பெண்ணின் கதை

## கதைக்கரு

### மௌரியபந்தர் தம்பே

மனுவின் தந்தையான மௌரியபந்தர் தம்பே மென்மையான இதயம் படைத்தவர். இவர் தனது மகளுக்குத் தேவையான அனைத்து அறிவுரைகளையும் கூறினார். தனது மகள் சிறந்ததை அறிய வேண்டும் என்பதில் உறுதியாக இருந்தார்.
# ஜான்சி ராணி... ஒரு வீரப்பெண்ணின் கதை

## கதைக்கரு

### மைனா பாய்

மைனா பாய், பாசி இராவின் முதலாவது மனைவி ஆவார். இவர் எளிமையான, அடக்கமான, தனது பிள்ளைகளில் அக்கறையுள்ள பெண் ஆவார். இவர் தனது சொந்த மகளைப் போல் மனுவை நேசித்தார்.
# ஜான்சி ராணி... ஒரு வீரப்பெண்ணின் கதை

## கதைக்கரு

### பேசுவா பாசி இராவு

இரண்டாம் பேசுவா பாசி இராவு ஓர் ஆட்சியாளர். இவருக்கு இரண்டு மகள்கள். இவர் இரண்டு மகன்களைத் தத்தெடுத்துக் கொண்டார்.
# ஜான்சி ராணி... ஒரு வீரப்பெண்ணின் கதை

## கதைக்கரு

### தாந்தியா தோப்பே

தாந்தியா தோப்பே, மனு பாயின் ஆசான் ஆவார். மனு, இராணி இலட்சுமிபாயாக வருவதற்கு உதவி புரிந்தவர்களுள் இவரும் ஒருவர். இராணி இலட்சுமிபாயின் இறப்பின் பின் இவர் ஆங்கிலேயர்களால் தூக்கிலிடப்பட்டார்.
# ஜான்சி ராணி... ஒரு வீரப்பெண்ணின் கதை

## கதைக்கரு

### வாகினி சாகேபு

வாகினி சாகேபு இத்தொடரில் ஒரு புனைவுக் கதைமாந்தர். இவர் பேசுவாக் குடும்பத்தின் மூத்த பெண் ஆவார்.
# ஜான்சி ராணி... ஒரு வீரப்பெண்ணின் கதை

## கதைக்கரு

### வைசாலி

வைசாலி இத்தொடரில் ஒரு புனைவுக் கதைமாந்தர். இவர் இயசோதாவின் மகள் ஆவார்.
# ஜான்சி ராணி... ஒரு வீரப்பெண்ணின் கதை

## வரலாறு

இராணி இலட்சுமிபாய் நவம்பர் 19, 1835 மௌரியபந்தர் தம்பே, பகீரதிபாய் தம்பே ஆகியோருக்கு மகளாகப் பிறந்தார். இவருக்குப் பெற்றோர் மணிக்கர்ணிக்கா என்று பெயர் சூட்டினர். மணிக்கர்ணிக்காவுக்கு நான்கு வயதாக இருக்கும்போது பகீரதிபாய் தம்பே இறந்து விட்டார்.  
1842இல் மணிக்கர்ணிக்காவுக்கு சான்சியின் மகாராசாவான கங்காதர இராவு நெவல்கருடன் திருமணம் நடைபெற்றது. அதிலிருந்து மணிக்கர்ணிக்கா சான்சி இராணி ஆனார். திருமணத்தின் பின்பு, மணிக்கர்ணிக்காவுக்கு இலட்சுமிபாய் என்ற பெயர் சூட்டப்பட்டது. 1851இல் இராணி இலட்சுமிபாய் தாமோதர் இராவு என்ற மகனைப் பெற்றெடுத்தார். என்றாலும் அக்குழந்தை ஏறத்தாழ நான்கு மாதங்களில் இறந்து போனது. அதன் பின்னர், இருவரும் ஆனந்து இராவு என்ற குழந்தையைத் தத்தெடுத்தனர். பின்னர், அக்குழந்தைக்குத் தாமோதர் இராவு என்ற பெயர் சூட்டப்பட்டது. ஆனாலும் தனது மகனின் இறப்பினால் ஏற்பட்ட துயரத்திலிருந்து மீளாத மகாராசா கங்காதர இராவு நெவல்கர் நவம்பர் 21, 1853 இறந்தார்.  
ஆனாலும் அப்போதைய ஆங்கிலேய ஆணையரான இடல்லவுசி அவகாசியிலிக் கொள்கையின்படி, மகவேற்ற பிள்ளையை உத்தியோக முறையில் ஏற்க மறுத்து, சான்சியையை ஆங்கிலேயர்களின் ஆட்சியின் கீழ் கொண்டு வர முயற்சித்தார். ஆனாலும் இதற்கு மகாராணி இலட்சுமிபாய் ஒத்துக் கொள்ளவில்லை.  
இச்சந்தர்ப்பத்தில், ஆங்கிலேயருக்கு எதிரான இந்தியக் கிளர்ச்சி மீரட்டில் ஆரம்பமாகியது. இக்கலகத்திற்கு இராணி இலட்சுமிபாய் உதவக்கூடும் என்ற ஐயத்தினால் சூன் 8, 1857 சோக்கன் பாகில் பிரித்தானியக் கிழக்கிந்திய நிறுவனத்தின் தலைவர்களைக் கொன்றதாக இராணி இலட்சுமிபாய் மீது குற்றஞ்சுமத்தி, பிரித்தானியக் கிழக்கிந்திய நிறுவனம் ஈ உரோசு தலைமையிலான படையை சான்சியைக் கைப்பற்றுவதற்காக அனுப்பி வைத்தது. ஆனாலும் மகாராணி இலட்சுமிபாய் தனது படைகளுடன் இணைந்து ஆங்கிலேயர்களுடன் கடுமையாகப் போர் புரிந்தார். என்றாலும் ஆங்கிலேயர்கள் சான்சி நகரத்தைக் கைப்பற்றியவுடன் ராணி லட்சுமிபாய் தனது மகனுடன் மதிலிலிருந்து பாய்ந்து தப்பித்தார்.  
பின்னர், மகாராணி இலட்சுமிபாய் கல்பி என்ற இடத்துக்குச் சென்று தனது படைகளுடனும் தாந்தியா தோப்பேயின் படைகளுடனும் இணைந்து கொண்டார். மகாராணியும் தாந்தியா தோப்பேயும் குவாலியருக்குச் சென்று குவாலியரின் மகாராசா சயாசிராவு சிந்தியாவின் படையைத் தோற்கடித்தார்கள். அத்தோடு, குவாலியரின் கோட்டையையும் கைப்பற்றிக் கொண்டார்கள். அப்போது, ஆங்கிலேயரின் படை குவாலியரைக் கைப்பற்ற முகாமிட்டது. உடனே, மகாராணி இலட்சுமிபாய் ஆங்கிலேயர்களை எதிர்த்துப் போர் புரிந்தார். ஆனாலும் போகூழாக சூன் 17, 1858 மகாராணி இலட்சுமிபாய் போரில் இறந்தார்.
# ஜான்சி ராணி... ஒரு வீரப்பெண்ணின் கதை

## பகுதியான புனைவு

வைசாலி, கங்கா, இலத்தி, வாகினி சாகேபு போன்ற புனைவுக் கதைமாந்தர்களும் இத்தொடரில் சேர்க்கப்பட்டுள்ளனர்.
# ஜான்சி ராணி... ஒரு வீரப்பெண்ணின் கதை

## நடிகர்கள்

இளைய இராணி இலட்சுமிபாயாக நடித்தவர் உல்கா குப்தா ஆவார். இந்தி மொழியில் சூன் 8, 2010இலிருந்து வளர்ந்த இராணி இலட்சுமிபாயாக நடித்தவர் கிரத்திக்கா செங்கர் ஆவார். இருவரும் இராணி இலட்சுமிபாயாக நடித்ததற்காகப் பல விருதுகளைப் பெற்றுள்ளனர். மேலும் சமீர் தர்மாதிக்காரி மகாராசா கங்காதர இராவாக நடித்துள்ளார்.
| நடிகர் | கதைமாந்தர் |  |
| --- | --- | --- |
| <>***இளைய கதைமாந்தர்கள்*** |  |  |
| உல்கா குப்தா | இராணி இலட்சுமிபாய் அல்லது மனு பாய் |  |
| சகீர் சேக்கு | நானா சாகேபு |  |
| <>***வளர்ந்த கதைமாந்தர்கள்*** |  |  |
| கிரத்திக்கா செங்கர் | இராணி இலட்சுமிபாய்/புரட்சி வீரன்/இராணா பங்குரா |  |
| சமீர் தர்மாதித்காரி | மகாராசா கங்காதர இராவு நெவல்கர் |  |
| பிரியம் அம்பலியா | தாமோதர் இராவு |  |
| ஆரியன் அகர்வால் | ஆனந்து இராவு/தாமோதர் இராவு |  |
| சைலேசு தத்தர் | மௌரியபந்தர் தம்பே |  |
| சுர்பி திவாரி | மைனா பாய் |  |
| இரவீந்திர மாங்கனி | பேசுவா பாசி இராவு |  |
| இசித்தா வியாசு | இராணா பங்குரா/சல்காரிபாய் |  |
| அருணா இராணி | வாகினி சாகேபு |  |
| செயா பட்டாச்சார்யா | சக்கு பாய் |  |
| கரீமா அச்மானி | மோட்டி பாய் |  |
| அமித்தா நங்கியா | இலச்சு பாய் |  |
| தருண் கண்ணா | அலி பகதூர் |  |
| சத்யசித் துபே | நானா சாகேபு |  |
| விட்டுணு சர்மா | வத்ராயண் |  |
| தேவு குப்னானி | துருபாது |  |
| திரிசிக்கா திவாரி | வைசாலி |  |
| பிரணீத்தா சாகு | சூகி |  |
| சோனி சிங்கு | விடக்கன்னி |  |
| மின்னல் கப்பூர் | மந்திரா |  |
| தினேசு கௌசிக்கு | நரசிங்கராவு |  |
| ஏமந்த சௌதிரி | இரகுநாத்து சிங்கு |  |
| ஈவா குரோவர் | பகீரதி தம்பே |  |
| சித்தார்து வாசுதேவு | சமர் சிங்கு |  |
| புனீத்து வசிசிட்டு | கர்மா |  |
| அமீத்து பாச்சோரி | தாந்தியா தோப்பே |  |
| அசினூர் கவுர் | பிராச்சி |  |
| தான்யா | இந்து |  |
| பெனாவு தாதாச்சாஞ்சி | கங்கா |  |
| அசுவினி கல்செக்கர் | ஈரா பாய் |  |
| ஆரவு சௌதிரி | மங்கள் பாண்டே |  |
| அசிண்டு கவுர் | இலடாய் சர்க்கார் (ஓர்ச்சாவின் இராணி) |  |
| சுடன்சு பாண்டே | உவராச்சு (மோதின் இளவரசர்) |  |
| சயாசிராவு சிந்தியா (குவாலியரின் மன்னர்) |  |  |
| இராசா பகதூர் (குவாலியர்) |  |  |
| தினக்கர் இராவு (குவாலியர்) |  |  |
| இராவு சாகேபு |  |  |
| இலத்தி |  |  |
| உல்கா குப்தா | காளி |  |
| சஞ்சய் சுவராச்சு | இராவு துலாசு |  |
| மனோச்சு குமார் | குலாம் கோவுசு கான் |  |
| முந்தார் |  |  |
| மலம் பாபா |  |  |
| பென் காப்ளான் | சான் இலாங்கு (எழுத்தாளர்) |  |
| <>***பிரித்தானியர்கள்*** |  |  |
| விக்டோரியா அரசி |  |  |
| சார்லசு கேனிங்கு, முதலாம் இயர்ல் கேனிங்கு |  |  |
| கேரி இரிச்சர்ட்சன் | ஆளுநர் இடல்லவுசி |  |
| ஈ உரோசு |  |  |
| தலைவர் மாக்கு |  |  |
| எட்வர்டு சோனென்பிளிக்கு | தலைவர் சேம்சு மேன்சன்/தலைவர் சான் டபிள்யூ. நெல்சன் |  |
| இரமோனா சாவு | உரோசு நெல்சன் |  |
| கோல் |  |  |
| விக்காசு வர்மா | உயர் தலைவர்/தலைவர் இராபர்டு ஆமில்டன் |  |
| அலெக்சு ஓ'நெல் | படைப்பணித் தலைவர் இராபர்டு டபிள்யூ. எல்லிசு |  |
| தலைவர் மால்கம் |  |  |
| சாமுவெல் புரவுண் | தலைவர் இராசு |  |
| தலைவர் மார்டின் |  |  |
| தலைவர் பிரேசர் |  |  |
| கிளென் தேவிடு சார்டு | ஆணையர் வில்சன் |  |
| இராபின் பிராட்டு | சர் மோர்லண்டு (கான்பூரின் ஆணையர்) |  |
| சுசான் பெர்னெர்டு | திருமதி மோர்லண்டு | } |
# ஜான்சி ராணி... ஒரு வீரப்பெண்ணின் கதை

## இறுதிப் படலம்

காயமடைந்த இராணி இலட்சுமிபாய் தாந்தியா தோப்பேயிடம் இரகுநாத்து சிங்கு திரும்பி வர மாட்டார் எனக் கூறுகிறார். தாமோதரையும் அழைத்துக் கொண்டு கான்பூருக்குச் செல்லுமாறும் அச்சுச் செய்திகளைச் சான் இலாங்கிடம் ஒப்படைக்கும்படியும் தொடர்ந்து கூறுகிறார் இராணி இலட்சுமிபாய். மேலும் சான் இலாங்கு அவற்றைச் செய்தித் தாளில் வெளிவிடுவதால் தமது குறிக்கோள் நிறைவேறி விடுமென்றும் கூறுகிறார். இச்சமயத்தில் பிரித்தானிய வீரர்கள் சான்சி இராணியைத் தேடிக் கொண்டிருக்கின்றனர். தாந்தியா தோப்பேயையும் தாமோதரையும் இராணி இலட்சுமிபாய் கட்டாயப்படுத்திச் செல்லவைத்தார். இராணி இலட்சுமிபாய் இதற்கிடையில் கோயிலொன்றின் உள்ளே செல்கிறார். படுகாயம் அடைந்த இராணி இலட்சுமிபாய் இராசமாதா, பேசுவா பாசி இராவு, கர்மா, கோவுசு கான், மகாராசா கங்காதர இராவு, மௌரியபந்தர் ஆகியோரின் தோற்றத்தைக் காண்கிறார். அவர்கள் சுதந்திரப் போராட்டத்தைத் தொடருமாறு இராணி இலட்சுமிபாயை வற்புறுத்துகிறார்கள். ஒவ்வொருவரும் இராணி இலட்சுமிபாயின் உடலில் நகைகளாக மாறுகின்றனர். பிரித்தானிய வீரர்கள் கோயிலுள் புகுகிறார்கள். இராணி இலட்சுமிபாய் *ஹர ஹர மகாதேவா* என்று முழங்கி ஆங்கிலேயர்களைத் துர்க்கையைப் போல் வீரமாகக் கொன்று குவிக்கிறார். உடனே, கோல் கோழையைப் போலே இராணி இலட்சுமிபாயைச் சுடுகிறார். படைவீரர்களை இராணி இலட்சுமிபாயின் கைகளைப் பிடிக்க விட்டு, அவரால் தாக்க முடியாதவாறு செய்துவிட்டுப் பின்பு வாளினாற்தாக்குகிறார் கோல். இராணி இலட்சுமிபாய் காயமடைந்திருந்தபோதிலும் படை வீரர்களைத் தாக்கி விட்டுத் துணிவுடன் கோலின் தலையில் தாக்குகிறார். அனைத்து ஆங்கிலேயர்களையும் அழித்து விட்டுக் கோயிலின் வாயில் வழியாகச் சென்ற வண்டியின் ஓட்டுநரிடம் தன் இறப்பைப் பற்றி யாரும் அறியக் கூடாது என்றும் தன் உடல் தீய ஆங்கிலேயர்களிடம் கிடைக்கக் கூடாது என்று வாக்குப் பெற்றுக்கொண்டு வீர இறப்பு அடைந்தார் இராணி இலட்சுமிபாய். அந்த வண்டி ஓட்டுநர் சான்சி இராணியின் இறுதிக் கடமைகளைச் செய்கிறார். *மகாராணி விக்டோரியா ஒழிக* என்று இந்தியர்கள் ஊர்வலம் செல்கிறார்கள். இராணி லட்சுமிபாய் இறந்துவிட்டதாகச் சார்லசு கேனிங்கு நம்பவில்லை. இந்தியர்கள் சான்சி இராணி இலட்சுமிபாய் இறந்துவிட்டதை நம்ப மறுக்கிறார்கள், சுதந்திரத் தீயை அணையாமல் காக்கின்றனர். மகாராசா கங்காதர இராவின் உயிர் இராணி இலட்சுமிபாயின் உயிரை அழைத்துச் செல்கிறது. மகாராணி இலட்சுமிபாய் இறக்கவில்லை. இறக்கவும் மாட்டார்கள். என்றுமே புரட்சியின் தீச் சுடராக நம் மனதில் இருப்பார்கள்.  
வீரதீரச்செயல் மிகுந்த *ஜான்சி ராணி... ஒரு வீரப்பெண்ணின் கதை* இவ்வாறு முடிவடைந்தது.
# ஜான்சி ராணி... ஒரு வீரப்பெண்ணின் கதை

## தலைப்புப் பாடல்

இந்தத் தொடரின் தலைப்புப் பாடலைப் பாடகர் திப்பு பாடியிருந்தார்.
# ஜான்சி ராணி... ஒரு வீரப்பெண்ணின் கதை

## ஏனைய மொழிகள்

இந்தி மொழியில் அமைந்த தொடரானது தமிழ், தெலுங்கு, மராத்தி ஆகிய மொழிகளுக்கு மொழி மாற்றம் செய்யப்பட்டுள்ளது. ஜீ தொலைக்காட்சி, ஜீ தமிழ், ஜீ தெலுங்கு என்பனவற்றில் இத்தொடரானது முழுமையாக ஒளிபரப்பப்பட்டு விட்டது. ஜீ தெலுங்கில் இத்தொடர் இறுதியாக பெப்ரவரி 4, 2012 அன்று ஒளிபரப்பப்பட்டது. ஜீ வலையமைப்பின் ஜீ மராத்தித் (திங்கள்-சனி, பி. ப. 2.00) தொலைக்காட்சியில் அக்டோபர் 31, 2011இலிருந்து இத்தொடர் ஒளிபரப்பப்படுகின்றது. அத்தோடு, இந்தத் தொடர் இந்தி மொழியில் ஆங்கில உப தலைப்புகளுடன் ஜீ தொலைக்காட்சி அமெரிக்கா, ஏ. டி. என். கனடா ஆகிய தொலைக்காட்சிகளில் அக்டோபர் 10, 2011இலிருந்து ஒளிபரப்பப்பட்டு வருகின்றது. இவ்விரு தொலைக்காட்சிகளிலும் இத்தொடர் ஆகத்து, 2013இல் முடிவுக்கு வரும் என எதிர்பார்க்கப்படுகின்றது.
# ஜான்சி ராணி... ஒரு வீரப்பெண்ணின் கதை

## விருதுகள்

| ஆண்டு | விருது | பகுப்பு | நடிகர் | கதைமாந்தர் |
| --- | --- | --- | --- | --- |
| <>***இந்தியத் தெலி விருதுகள்*** |  |  |  |  |
| 2009 | இந்தியத் தெலி விருதுகள் | **சிறந்த வரலாற்று நிகழ்ச்சி** | *ஜான்சி ராணி* | - |
| 2009 | இந்தியத் தெலி விருதுகள் | ** சிறந்த படப்பிடிப்பு (புனைவு)** | *தீபக்கு பாண்டே* | - |
| 2009 | இந்தியத் தெலி விருதுகள் | **சிறந்த ஒப்பனையாளர்** | *நீருசா* | - |
| 2010 | இந்தியத் தெலி விருதுகள் | **மிகவும் புகழ் பெற்ற வரலாற்று/தொன்மவியல் நிகழ்ச்சி** | **ஜான்சி ராணி** | - |
| 2010 | இந்திய டெலி விருதுகள் | **மிகவும் புகழ் பெற்ற குழந்தைக் கலைஞர்** | *உல்கா குப்தா* | மனு பாய்/இராணி இலட்சுமிபாய் |
| 2010 | இந்திய டெலி விருதுகள் | **சிறந்த ஆடை ஒப்பனைகள்** | *நிக்காட்டு, மரியம், நீருசா* | - |
| 2010 | இந்திய டெலி விருதுகள் | **சிறந்த படப்பிடிப்பு (புனைவு)** | *தீபக்கு பாண்டே* | - |
| 2010 | இந்திய டெலி விருதுகள் | **சிறந்த தொலைக்காட்சிப் பாடலாசிரியர்** | *மைராச்சு சைடி* | - |
| <>***இந்தியத் தெலிவிசன் அக்காடமி விருதுகள்*** |  |  |  |  |
| 2010 | இந்தியத் தெலிவிசன் அக்காடமி விருதுகள் | **சிறந்த வரலாற்று/தொன்மவியல் நிகழ்ச்சி** | **ஜான்சி ராணி** | - |
| <>***ஜீ இரிசுத்தே விருதுகள்*** |  |  |  |  |
| 2010 | ஜீ இரிசுத்தே விருதுகள் | **மிகவும் புகழ் பெற்ற கதைமாந்தருக்குச் சிறப்பு விருது** | *உல்கா குப்தா* | மனு பாய்/இராணி இலட்சுமிபாய் |
| 2010 | ஜீ இரிசுத்தே விருதுகள் | **விருப்பமான மகள்** | *கிரத்திக்கா செங்கர்* | இராணி இலட்சுமிபாய் |
| 2010 | ஜீ இரிசுத்தே விருதுகள் | **நேயத் தொடர்** | *ஜான்சி ராணி* | - |
| <>***ஜீ தங்க விருதுகள்*** |  |  |  |  |
| 2010 | ஜீ தங்க விருதுகள் | **சிறந்த படப்பிடிப்பு (புனைவு)** | *தீபக்கு பாண்டே* | - |
| 2010 | ஜீ தங்க விருதுகள் | **சிறந்த கலை இயக்கம்** | *சந்தேசு கொந்தாலேக்கர்* | - |
| 2010 | ஜீ தங்க விருதுகள் | **சிறந்த தொகுப்பு** | - |  |
| 2010 | ஜீ தங்க விருதுகள் | **ஆண்டின் சிறந்த நிகழ்த்துநர்** | உல்கா குப்தா | - |
| <>***தி குளோபல் இந்திய விலிம் அண்டு தெலிவிசன் ஆனர்சு*** |  |  |  |  |
| 2011 | தி குளோபல் இந்திய விலிம் அண்டு தெலிவிசன் ஆனர்சு | **சிறந்த புத்தம்புதிய முகம் (பெண்)** | *கிரத்திக்கா செங்கர்* | இராணி இலட்சுமிபாய் |
| 2011 | தி குளோபல் இந்திய விலிம் அண்டு தெலிவிசன் ஆனர்சு | **சிறந்த கலை இயக்கம்** | *சந்தேசு கொந்தாலேக்கர்* | - |
| <>***ஏனைய விருதுகள்*** |  |  |  |  |
| 2010 | புதிய திறமை விருதுகள் | **பதிப்பாசிரியரின் தெரிவு-மிகவும் புகழ் பெற்ற புதிய வரலாற்று/தொன்மவியல் நிகழ்ச்சி** | **ஜான்சி ராணி** | - |
| 2010 | எவ். ஐ. சி. சி. ஐ. விருது | **ஆண்டின் சிறந்த பொழுதுபோக்குக் கலைஞர்** | *உல்கா குப்தா* | மனுபாய்/இராணி இலட்சுமிபாய் |
| 2011 | பிகு தெலிவிசன் விருதுகள் | **வீரமான பெண் கதைமாந்தர் (புனைவு)** | *கிரத்திக்கா செங்கர்* | இராணி இலட்சுமிபாய் |
# தங்கச் செவ்வகம்

வடிவவியலில் ஒரு செவ்வகத்தின் பக்க அளவுகள் தங்க விகிதத்தில் (<math>1 : \tfrac{1 + \sqrt{5}}{2}</math> அல்லது தோராயமாக 1:1.618...) இருந்தால் அச்செவ்வகம் **தங்கச் செவ்வகம்** அல்லது **பொன் செவ்வகம்** (*golden rectangle*) எனப்படும். தங்கச் செவ்வகத்திற்கு ஒரு சிறப்புப் பண்பு உள்ளது. இச்செவ்வகத்திலிருந்து ஒரு சதுரப்பகுதியை நீக்கினால் மீதமுள்ள வடிவம் மீண்டுமொரு தங்கச் செவ்வகமாக இருக்கும். இவ்வாறு ஒவ்வொரு சதுரப்பகுதியாகத் தொடர்ந்து நீக்கிக்கொண்டே போகக் கிடைக்கும் சதுரங்களின் மூலைகள், ஒரு தங்கச் சுருளின் (தனித்த மடக்கைச் சுருள்) மேல் அமைந்த புள்ளிகளின் முடிவிலாத் தொடராக அமையும்.
# தங்கச் செவ்வகம்

## வரைதல்

ஒரு தங்கச் செவ்வகத்தை கவராயம் மற்றும் அளவுகோல் கொண்டு பின்வரும் முறையில் வரையலாம்:
1. சாதாரண சதுரம் ஒன்று வரைக.
1. சதுரத்தின் ஒரு பக்கத்தின் நடுப்புள்ளியிலிருந்து எதிர்முனைக்கு ஒரு கோடு வரைக.
1. இக்கோட்டுத்துண்டினை ஆரமாகக் கொண்டு வரையப்படும் வில்லானது செவ்வகத்தின் உயரத்தைத் தீர்மானிக்கிறது.
1. தங்கச் செவ்வகத்தை முழுமையாக்குக.
# தங்கச் செவ்வகம்

## பயன்பாடுகள்

- லெ கொபூசியே வடிவமைத்த வில்லா ஸ்டெய்ன் கட்டிடத்தின் கிடைத்திசைப்படம், ஏற்றம், உள் அமைப்பு ஆகியவை பொன் செவ்வக அமைப்பை போன்று உள்ளன.
- கிட்டத்தட்ட ஒரு தங்கச் செவ்வகத்தினைப் போல டோகோவின் கொடி வடிவமைக்கப்பட்டுள்ளது.
# கூடங்குளம் அணுமின் நிலைய பாதுகாப்பு ஏற்பாடுகள்

' ஆகும். இதன் எரிபொருள் சிறிதே செறிவூட்டப்பட்ட யுரேனியம் ஆகும். இதனுள் 'மட்டுப்படுத்தி' ஆகவும் 'குளிர்விப்பி' (Coolant) ஆகவும் சாதாரணத் தண்ணீரே செயல்படுகிறது. .]]  
தமிழ்நாட்டில் நெல்லை மாவட்டம் கூடங்குளம் அணுமின் நிலையம் கட்டப்பட்டு வருகிறது. அது பாதுகாப்பனதல்ல என்று குற்றச்சாட்டுகள் முன்வைக்கப்படுகின்றன. அதற்கு எதிராக போராட்டமும் நடை பெறுகிறது. இக்கூற்றுக்கு மறுப்பாக இந்திய அரசு தரப்பிலும் கூடங்குளம் அணுமின்நிலைய ஆதரவாளர்கள் தரப்பிலும் சுட்டிக்காட்டப்படும் பாதுகாப்பு ஏற்பாடுகள் இக்கட்டுரையில் தரப்பட்டுள்ளன.  
கூடங்குளம் உலைகள் WWER (water water energy reactor ) எனப்படும் உருசியத் தொழில்நுட்பத்தால் ஆனவை. உலகெங்கும் பல்வேறு நாடுகளில் "விவிஇஆர்" உலைகள் இயங்கி வருகின்றன. உலகளாவிய அணு உலைத் தொழில்நுட்பத்தில் இது மிக உயர்ந்ததாகும். இது மிக உச்சக்கட்ட பாதுகாப்புடன் கூடியது. அமெரிக்க அணு உலைகள், கனடாவின் 'காண்டு உலைகள்', ஐரோப்பிய பாணியில் அமைந்த பிரெஞ்சு உலைகள் ஆகிய இவற்றை எல்லாம் விட ரஷியாவின் 'விவிஇஆர்' உலைகள் மேம்பட்ட பாதுகாப்புடன் கூடியவை.  
கூடங்குளத்தில் உள்ள மூன்றாம் தலைமுறையைச் சேர்ந்த VVER உலைகள் அழுத்த நீர் அணுஉலைகள் வகையைச் சேர்ந்தவை. இதன் எரிபொருள் சிறிதே செறிவூட்டப்பட்ட யுரேனியம் ஆகும். 'மட்டுப்படுத்தி' (Moderator) ஆகவும் 'குளிர்விப்பி' (Coolant) ஆகவும் சாதாரணத் தண்ணீரே செயல்படுகிறது. இந்த உலையில் கனநீர் பயன்படுத்தப்படவில்லை. ஏதேனும் விபத்து நேரும் சமயத்தில் அணு உலைகள் தானியங்கி முறையில் மூடிக்கொள்ளும். இதற்காக  
1. எதிர்மறைப் புரைக் கெழு (Negative void coefficient)
1. எதிர்மறைத் திறன் கெழு (Negative power coefficient)  
ஆகிய இரு பாதுகாப்பு ஏற்பாடுகள் இவற்றில் உள்ளன. எனவே உலையைத் தாண்டி கதிர்வீச்சு வெளிப்பாடு, காற்று மண்டலத்தில் கலப்பது என்பது நடைபெறாது. எரிபொருள் உள்ள அணு உலையின் மையப்பகுதி பேழை போன்ற ஒரு அமைப்புக்குள் இருத்தப்படுகிறது. தேங்காய்க்குள் இளநீர் இருப்பது போல யுரேனியம் எரிபொருள் உலைக்குள்ளேயே பாதுகாப்பாக வைக்கப்பட்டுள்ளது. எந்த நிலையிலும் கதிர்வீச்சு உலையைத் தாண்டி வெளியேறி விடக்கூடாது என்பதற்காகவே இந்த ஏற்பாடாகும். மேலும் பாதுகாப்புக் கவசமாக, மேற்குறித்த ஒட்டுமொத்த அமைப்பும் கனத்த கான்கிரீட் சுவர்களால் ஆன அரணால் சூழப்பட்டு உள்ளது. இருபது டன் எடையுள்ள ஒரு ஜெட் விமானம் அதிவேகத்தில் வந்து மோதினாலும் இந்த கான்கிரீட் சுவரில் ஒரு சிராய்ப்பு கூட ஏற்படாது.
ஒருவேளை ஹைட்ரஜன் தீப்பற்றி எரிந்து விடலாம் என்பதற்காக அவ்வாறு நேரும்போது அது தண்ணீராக மாற்றப்பட்டு விடும் வகையில் ஹைட்ரஜன் சேர்ப்பான்கள் (Hydrogen Recombiners) அணு உலைக்குள் அமைக்கப்பட்டுள்ளன.  
மேலும் நெருக்கடியான தருணங்களில் உலைக்குள் வெப்பம் நிர்ணயிக்கப்பட்ட அளவை விட அதிகரிக்கும் போது உயிர்ச்சேதம் நேராவண்ணம் தானாகவே இயங்கும் "மிதமான வெப்ப நீக்க ஒழுங்கு" (Passive Heat Removal System) என்ற அமைப்பு உலையைக் குளிர்வித்து வெப்பத்தைத் தணித்து விடும்.  
அணு உலையும், அதைச் சார்ந்த கட்டுமானங்களும் கடல் மட்டத்திற்கு மேல் 25 அடி உயரத்தில் தான் கட்டப்பட்டுள்ளன. சுனாமி ஏற்பட்டால், அலைகள் கூட தொட முடியாத உயரத்தில் தான் உலை அமைக்கப்பட்டுள்ளது. அணு உலைகளில் மேற்கொள்ளப்பட்ட பல அடுக்குப் பாதுகாப்பு ஏற்பாடுகளில் இவை ஒரு சில மட்டுமே ஆகும். இவ்வளவு பாதுகாப்பையும் மீறி கூடங்குளம் உலையில் கதிர்வீச்சு வெளியேறாது என்பது கூடங்குளத்தை ஆதரிக்கும் அறிவியலாளர் கருத்தாகும்.
# ஆந்தோளிகா

**ஆந்தோளிகா** இராகம் கருநாடக இசையில் பயன்படும் இராகங்களில் ஒன்றாகும். இது 22ஆவது மேளகர்த்தா இராகமாகிய, "வேத" என்றழைக்கப்படும் 4ஆவது சக்கரத்தின் 4ஆவது மேளமாகிய கரகரப்பிரியா இராகத்தின் ஜன்னிய இராகம் ஆகும். இவ்விராகத்தை **மயூரத்வனி** என்றும் அழைப்பர்.
# ஆந்தோளிகா

## இலக்கணம்

| அவரோகணம்: | ஸ் நி<sub>2</sub> த<sub>2</sub> ம<sub>1</sub> ரி<sub>2</sub> ஸ | } |
| --- | --- | --- |  
- இது ஒரு ஔடவ இராகம்.
- பஞ்சமம் வர்ஜம் என்பதனால் இது ஒரு வர்ஜ இராகம் ஆகும், உபாங்க இராகம் ஆகும்.
- ஆந்தோளிகா இராகத்தின் ஆரோகணத்தில் ஷட்ஜம், சதுஸ்ருதி ரிஷபம்(ரி<sub>2</sub>), சுத்த மத்திமம்(ம<sub>1</sub>), பஞ்சமம், கைசிகி நிஷாதம் (நி<sub>2</sub>) ஆகிய சுரங்கள் வருகின்றன.
- ஆந்தோளிகா இராகத்தின் அவரோகணத்தில் ஷட்ஜம், கைசிகி நிஷாதம் (நி<sub>2</sub>), சதுஸ்ருதி தைவதம்(த<sub>2</sub>), சுத்த மத்திமம்(ம<sub>1</sub>), சதுஸ்ருதி ரிஷபம்(ரி<sub>2</sub>), ஆகிய சுரங்கள் வருகின்றன.
# ஆந்தோளிகா

## உருப்படிகள்

1. கீர்த்தனை: *ராக சுதாரஸ*
# தங்கச் சாய்சதுரம்

வடிவவியலில் ஓர் சாய்சதுரத்தின் மூலைவிட்டங்கள் தங்க விகிதத்தில் இருந்தால் அச்சாய்சதுரம் **தங்கச் சாய்சதுரம்** (*golden rhombus*) எனப்படும். மூலைவிட்டத்தின் நீளங்கள் p, q எனில்:  
: <math>\frac{p}{q}=\varphi\!</math>. இங்கு <math>\varphi\!</math> என்பது தங்க விகிதம். ஒரு சாய்சதுரத்திண்மத்தின் ஒவ்வொரு முகமும் ஒரு தங்கச் சாய்சதுரமாக இருந்தால் அந்த சாய்சதுரத்திண்மம், *தங்க சாய்சதுரத்திண்மம்* எனப்படும்.
# பெண்ணியல்

**பெண்ணியல்** அல்லது **மகளிரியல்** என்பது பெண்களை பற்றி படிக்கும் துறையாகும். அரசியல் ,சமூகம் உள்ளிட்ட பல துறைகளில் பெண்கள் புரியும் சாதனைகள் மற்றும் வரலாற்றில் அவர்கள் வகித்த பங்குகள் போன்றவை சம்பந்தமான படிப்பாகும். இதனை பெண்ணுரிமை படிப்பு (Feminist Studies) என்றும் அழைப்பார்கள். இத்துறையில் ஆண், பெண் பாகுபாடு, இன வேறுபாடு, சமூக வேறுபாடு, ஏற்றத்தாழ்வு ஆகியவற்றில் ஆய்வுக் கட்டுரைகள் மேற்கொள்ளப்படுகின்றன.
# பெண்ணியல்

## வரலாறு

1970ம் ஆண்டு சான்டியாகோ மாநில பல்கலைக்கழகம் இந்த படிப்பை முதன் முதலில் அறிமுகப்படுத்தியது.
# பெண்ணியல்

## பாடப்பிரிவுகள்

பெண்களை பற்றிய படிப்பாக இருந்தாலும் இருபாலரும் படிக்கலாம். பெண்மை தத்துவம், பெண்களும் சமூகவரலாறும், பெண்களின் கற்பனை புதினம், பெண்களின் சுகாதாரம், பெண்களின் உளவியல், தற்காப்புத் திறன் போன்ற பகுதிகள் இத்துறையின் பாடத்திட்டத்தில் இடம் பெற்றுள்ளது.
# பெண்ணியல்

## இந்தியாவில் இந்தப் படிப்பை வழங்கும் சில கல்வி நிறுவனங்கள்

- அன்னை தெரசா மகளிர் பல்கலைக்கழகம், கொடைக்கானல்
- பாரதியார் பல்கலைக்கழகம், கோவை
- பாரதிதாசன் பல்கலைக்கழகம், திருச்சி
- அழகப்பா பல்கலைக்கழகம், காரைக்குடி
- இந்திரா காந்தி தேசிய திறந்தநிலைப் பல்கலைக்கழகம், புதுதில்லி
- பஞ்சாபி பல்கலைக்கழகம், பட்டியாலா
- லேடி டோக் கல்லூரி, மதுரை
# கை ஹோம்

**கை ஹோம் ** (*Guy Home *, பிறப்பு: செப்டம்பர் 13 1964), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார். 2001-2005 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# கை ஹோம்

## வெளி இணைப்பு

கை ஹோம் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 13, 2011.
# தோமஸ் ஹாப்பர்

**தோமஸ் ஹாப்பர் ** (*Thomas Hopper *, பிறப்பு: பிப்ரவரி 1 1828 , இறப்பு: சூலை 13 1877), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1856 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# தோமஸ் ஹாப்பர்

## வெளி இணைப்பு

தோமஸ் ஹாப்பர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 13, 2011.
# ஆத்தர் ஹூக்

**ஆத்தர் ஹூக் ** (*Arthur Hook *, பிறப்பு: பிப்ரவரி 12 1877 , இறப்பு: பிப்ரவரி 12 1957) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1897-1906 ம் ஆண்டில், முதல்தர துடுப்பாட்டப் போட்டிகளில் பங்குகொண்டார்.
# ஆத்தர் ஹூக்

## வெளி இணைப்பு

ஆத்தர் ஹூக் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 13, 2011.
# ஜான் ஹூக்

**ஜான் ஹூக் ** (*John Hook *, பிறப்பு: மே 27 1954 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1975 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# ஜான் ஹூக்

## வெளி இணைப்பு

ஜான் ஹூக் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 13, 2011.
# ரொன் ஹூக்கர்

**ரொன் ஹூக்கர் ** (*Ron Hooker *, பிறப்பு: பிப்ரவரி 22 1935 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 300 முதல்தர துடுப்பாட்டப் போட்டிகளிலும், 36 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1956-1969 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ரொன் ஹூக்கர்

## வெளி இணைப்பு

ரொன் ஹூக்கர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 13, 2011.
# வில்லியம் ஹூக்கர்

**வில்லியம் ஹூக்கர் ** (* William Hooker *, பிறப்பு: மே 17 1796 , இறப்பு: திசம்பர் 27 1867), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 26 முதல்தர துடுப்பாட்டப் போட்டிகளில் கலந்து கொண்டுள்ளார்.1823-1833 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வில்லியம் ஹூக்கர்

## வெளி இணைப்பு

வில்லியம் ஹூக்கர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 13, 2011.
# சார்ல்ஸ் ஹூமன்

**சார்ல்ஸ் ஹூமன் ** (*Charles Hooman *, பிறப்பு: அக்டோபர் 3 1887 , இறப்பு: நவம்பர் 20 1969), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 38 முதல்தர துடுப்பாட்டப் போட்டிகளில் கலந்து கொண்டுள்ளார். 1907-1910ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# சார்ல்ஸ் ஹூமன்

## வெளி இணைப்பு

சார்ல்ஸ் ஹூமன் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 13, 2011.
# ஆத்தர் ஹோப்

**ஆத்தர் ஹோப் ** (*Arthur Hope, 2nd Baron Rankeillour *, பிறப்பு: மே 7 1897 , இறப்பு: மே 26 1958) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1926 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# ஆத்தர் ஹோப்

## வெளி இணைப்பு

ஆத்தர் ஹோப் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 13, 2011.
# பிலிப் ஹோப்

**பிலிப் ஹோப் ** (*Philip Hope *, பிறப்பு: பிப்ரவரி 10 1889 , இறப்பு: மே 19 1962), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 41 முதல்தர துடுப்பாட்டப் போட்டிகளில் கலந்து கொண்டுள்ளார். 1914-1925 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பிலிப் ஹோப்

## வெளி இணைப்பு

பிலிப் ஹோப் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 13, 2011.
# ஹம்பிரே ஹொபின்

**ஹம்பிரே ஹொபின் ** (*Humphrey Hopkin *, பிறப்பு: 1774 , இறப்பு: சனவரி 11 1840), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1791 - 1800ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஹம்பிரே ஹொபின்

## வெளி இணைப்பு

ஹம்பிரே ஹொபின் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 13, 2011.
# டேவிட் ஹாப்கின்ஸ்

**டேவிட் ஹாப்கின்ஸ் ** (*David Hopkins *, பிறப்பு: பிப்ரவரி 11 1957 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 36 முதல்தர துடுப்பாட்டப் போட்டிகளிலும், 24 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1977-1981 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டேவிட் ஹாப்கின்ஸ்

## வெளி இணைப்பு

டேவிட் ஹாப்கின்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 13, 2011.
# கிரான்ட் ஹொட்நெட்

**கிரான்ட் ஹொட்நெட் ** (*Grant Hodnett *, பிறப்பு: ஆகத்து 17 1982 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 20 முதல்தர துடுப்பாட்டப் போட்டிகளிலும், ஆறு ஏ-தர துடுப்பாட்டப் போட்டிகளிலும், நான்கு இருபதுக்கு -20 போட்டிகளிலும் கலந்து கொண்டுள்ளார். 2005-2009 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கிரான்ட் ஹொட்நெட்

## வெளி இணைப்பு

கிரான்ட் ஹொட்நெட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 13, 2011.
# டிம் ஹாஜ்சன்

**டிம் ஹாஜ்சன் ** (*Tim Hodgson *, பிறப்பு: மார்ச்சு 27 1975 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 முதல்தர துடுப்பாட்டப் போட்டிகளிலும், 16 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1997-1999 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டிம் ஹாஜ்சன்

## வெளி இணைப்பு

டிம் ஹாஜ்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 13, 2011.
# பிலிப் ஹாஜ்சன்

**பிலிப் ஹாஜ்சன் ** (*Philip Hodgson *, பிறப்பு: செப்டம்பர் 21 1935 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 17 முதல்தர துடுப்பாட்டப் போட்டிகளில் கலந்து கொண்டுள்ளார். 1954-1957 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பிலிப் ஹாஜ்சன்

## வெளி இணைப்பு

பிலிப் ஹாஜ்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 13, 2011.
# ஹெர்பர்ட் ஹாப்கின்ஸ்

**ஹெர்பர்ட் ஹாப்கின்ஸ் ** (*Herbert Hopkins *, பிறப்பு: சூலை 6 1895 , இறப்பு: பிப்ரவரி 23 1881), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 85 முதல்தர துடுப்பாட்டப் போட்டிகளில் கலந்து கொண்டுள்ளார். 1921-1931ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஹெர்பர்ட் ஹாப்கின்ஸ்

## வெளி இணைப்பு

ஹெர்பர்ட் ஹாப்கின்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 13, 2011.
# வில்லியம் ஹாப்கின்ஸ் (துடுப்பாட்ட வீரர்)

**வில்லியம் ஹாப்கின்ஸ் ** (*William Hopkins *, பிறப்பு: பிப்ரவரி 2 1793 , இறப்பு: அக்டோபர் 13 1866), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 4முதல்தர துடுப்பாட்டப் போட்டிகளில் கலந்து கொண்டுள்ளார். 1825-1828 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வில்லியம் ஹாப்கின்ஸ் (துடுப்பாட்ட வீரர்)

## வெளி இணைப்பு

வில்லியம் ஹாப்கின்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 13, 2011.  
en:William Hopkins (cricketer)
# கார்ல் ஹொப்கின்சன்

**கார்ல் ஹொப்கின்சன் ** (*Carl Hopkinson *, பிறப்பு: செப்டம்பர் 14 1981 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 66 முதல்தர துடுப்பாட்டப் போட்டிகளிலும், 92 ஏ-தர துடுப்பாட்டப் போட்டிகளிலும், 28 இருபதுக்கு -20 போட்டிகளிலும் கலந்து கொண்டுள்ளார். 2002 - 2009 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கார்ல் ஹொப்கின்சன்

## வெளி இணைப்பு

கார்ல் ஹொப்கின்சன் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 13, 2011.
# சூசானா ஆர்ப்

**சூசானா ஆர்ப் இத்துரிபாரியா** (*Susana Harp Iturribarria*) என்பவர் ஒரு மெக்சிக்க பாப் இசைப் பாடகரும், நடிகரும் ஆவார். இவர் ஏப்ரல் 8 தேதி 1968ஆம் ஆண்டில் வஃகாக்கா, மெக்சிக்கோ நகரத்தில் பிறந்தார். இவர், தனது 9ஆம் வயதிலேயே மேடையில் பாடத் துவங்கிவிட்டார்.
# சூசானா ஆர்ப்

## வெளி இணைப்பு

- சூசானா ஆர்ப் அதிகாரபூர்வ இணையதளம்
# அதிரல்

**அதிரல்** (*Derris scandens*) என்பது மரத்தில் படரும் கொடி வகையை சேர்ந்த தாவரம் ஆகும். இதன் பூக்கள் பூனைப் பற்கள் அளவில் காணப்படுகின்றன. இது ஆற்றுமணலில் படர்ந்து வளரும். மகளிரும் ஆடவரும் இதனைத் தனியாகக் கட்டியும் பிற பூக்களோடு சேர்த்துக் கட்டியும் அணிந்துகொள்வர். சங்கப் பாடல்கள் தரும் செய்திகள் இவற்றைப் புலப்படுத்துகின்றன.  
அதிரல் வேனில் காலத்தில் பூக்கும். இம்மலர் இரவில் அல்லது வைகறைப் பொழுதில் மலரும். இதனைப் `புனலிக்கொடி' என்று நச்சினார்க்கினியரும், காட்டுமல்லிகை என்று அரும்பதவுரையாசிரியரும், மோசிமல்லிகை, என்று அடியார்க்கு நல்லாரும் குறிக்கின்றனர். இது இளவேளிற்காலத்தில் மிகுதியாக மலரும். அதிரல் மொட்டின் வடிவம் கூர்மையாகவும் நீட்சியுடையதாகவும் இருக்கும். வெண்மை நிறமாக விளங்கும் அதிரல் மொட்டுக்களின் மீது மெல்லிய வரிகள் காணப்படும். அவை வெருகின் கூரிய எயிறுகளைப் போன்றிருக்கும் என்று அடிகள் உணர்த்துகின்றன.  
காட்டுமல்லிகை எனப் பேச்சு வழக்கில் சொல்லப்படும் மல்லிகையின் மணமில்லா மல்லிகை இது. அழகிய வெள்ளை நிறத்தில் ஆறேழு இதழ்களும், தளிர் பச்சையில் சிறு காம்பும், அடர் பச்சையில் நீள் வட்ட இலைகளும், மலருமாக அழகாக இருக்கும். வசமில்லா மலராக இருந்தாலும், மலரின் வெண்மன்நிறமும், அதன் நீண்ட இதழ்களுமாய்,பார்க்கவே அழகாக இருக்கும்.  
பூஜைக்கு உகந்த மலராகவும், திருமண சடங்கிலும் மிக முக்கியப் பங்கு வகிக்கும் மலராகவும் உள்ளது மணிப்பூரில் ஒரு பிரச்சித்தி பெற்ற மலரிது.
# அதிரல்

## சங்கப்பாடல்களில் அதிரல்

- குறிஞ்சிப்பாட்டு தொகுத்துக் கூறும் 99 மலர்களில் அதிரல் என்பதும் ஒன்று
- அதிரல் என்பது ஒருவகைக் கொடி. அது சிதரல் விழும் ஊதல்காற்றில் அசைவது போலப் பாசறையில் நள்ளிரவில் பாண்டியனின் மெய்க்காளர் அங்குமிங்கும் சென்றுவந்தார்களாம்
- அதிரல் பாதிரி மரத்தில் படரும்
- கோங்க மரத்தில் படரும்
- நடுகல் பதுக்கையை அதிரல் கொடி மூடிக் கிடந்தது
- அதிரல் மிக நீண்ட கொடி
- தலைவன் தலைவியை அதிரல் அங்கண்ணி! என விளிக்கிறான்
- அதிரல் வேனில் காலத்தில் பூக்கும்.
- நள்ளிரவில் மலரும்
- அதிரலும் பாதிரியும் மணலில் கொட்டிக்கிடக்கும்
- வைகை ஆற்று மணலில் அதிரல் மலர் கொட்டிக் கிடக்கும்
- அதிரல் வழங்கிய கொடை போலக் கொட்டிக் கிடக்கும்.
- அதிரல் மொட்டுகள் குயிலின் வாயைப்போல் இருக்கும்
- அதிரல் பூவானது காட்டுப் பூனையின் பல்வரிசை போல முகை விடும்.
- அதிரல் பாதிரி மாரோடம் ஆகிய மலர்களைச் சேர்த்துக் கட்டி மகளிர் கூந்தலில் அணிந்துகொள்வர்
- தகரம் என்னும் மண எண்ணெய் பூசிய முச்சியில் குவளையொடு சேர்த்துக் கட்டியும் அதிரல் பூ அணியப்படும்.
- ஆடவர்களும் தம் பித்தையில் சூடிக்கொள்வர்
- அதிரல் போதினைக் குவளைப் பூவோடு சேர்த்துக் கட்டியும் அணிந்துகொள்வர்
- நள்ளிரவில் அணிந்துகொள்வர்
# செங்கருங்காலி

**செங்கருங்காலி** அல்லது **மாரோடம்** என்னும் பூவைக் குறிஞ்சிப்பாட்டு சிறு-மாரோடம் எனக் குறிப்பிடுகிறது. இந்தக் குறிப்பால் இந்தப் பூ சிறியது என உணரமுடிகிறது.  
மாரோடம் நறுமணம் மிக்க மலர். இதனோடு அதிரல், பாதிரி ஆகிய மலர்களைச் சேர்த்துக் கட்டி மகளிர் தலையில் அணிந்துகொள்வர்.
# தமிழர் விளையாட்டுகள் (அகரவரிசை)

## அ

- அம்மானை
- அம்பெறிதல்
- அல்லி மல்லி தாமரை
# தமிழர் விளையாட்டுகள் (அகரவரிசை)

## ஆ

- ஆடு புலி ஆட்டம்
- ஆடு வீடு
# தமிழர் விளையாட்டுகள் (அகரவரிசை)

## இ

- இரட்டை மாட்டுப் பந்தயம்
- இளவட்டக் கல்
# தமிழர் விளையாட்டுகள் (அகரவரிசை)

## ஈ

- ஈருருளி மெது ஓட்டம்
# தமிழர் விளையாட்டுகள் (அகரவரிசை)

## உ

- உப்பு மூட்டை
- ஊசி நூல் கோர்த்தல்
# தமிழர் விளையாட்டுகள் (அகரவரிசை)

## ஊ

- ஊஞ்சல்
# தமிழர் விளையாட்டுகள் (அகரவரிசை)

## எ

- எட்டுக்கோடு
- எறி பந்து
- எல்லே எல்லே
- எலியும் பூனையும்
# தமிழர் விளையாட்டுகள் (அகரவரிசை)

## ஒ

- ஒப்பு
- ஒளித்துப் பிடித்தல்
# தமிழர் விளையாட்டுகள் (அகரவரிசை)

## ஓ

- ஓ சிய்யான் 45
- ஓட்டம் 39
- ஓடு குஞ்சு 39
- ஓடு சிக்கு 39
- ஓணப்பந்து விளையாட்டு
- ஓடிப் பிடித்தல்/அடிச்சுப் பிடித்தல்
# தமிழர் விளையாட்டுகள் (அகரவரிசை)

## க

- கப்பல் விடுதல், தோணி விடுதல்
- கயிறு இழுத்தல்
- கயிறடித்தல்
- காற்றாடி
- கண்கட்டிப் பிடித்தல்/கண் பொத்தி விளையாட்டு
- கண்கட்டி ஓட்டம்
- கண்ணாமூச்சி (Hide & Seek)
- கள்ளன் காவல்
- கிடுகு பின்னுதல்
- கிட்டிப் புள்ளு
- கிளித்தட்டு, தாச்சி
- கிளி கோடு பாய்தல்
- கீச்சு மச்சுத் தம்பலம்
- குலை குலையாய் முந்திரிக்காய்
- குழை எடு
- குத்து விளையாட்டு
- குண்டு விளையாட்டு
- கோழிச்சண்டை
# தமிழர் விளையாட்டுகள் (அகரவரிசை)

## ச

- சடுகுடு/கபடி
- சங்கீதக் கதிரை
- சமநிலை பேணுதல்
- சாக்கு ஓட்டம்
- சில்லிக்கோடு
- சிற்றில், வீடு கட்டி விளையாடுதல்
- சிறுவீடு
- சோளக்கதிர்
# தமிழர் விளையாட்டுகள் (அகரவரிசை)

## த

- தட்டா மாலை
- தணையடி அடி
- தலையணைச் சண்டை
- தட்டாங்கல்
- தும்பி விளையாட்டு
- தேர்கட்டி விளையாட்டு
- தேங்காய் துருவுதல்
- தொப்ப விளையாட்டு
# தமிழர் விளையாட்டுகள் (அகரவரிசை)

## ந

- நீந்தல்
# தமிழர் விளையாட்டுகள் (அகரவரிசை)

## ப

- பல்லாங்குழி
- பட்டம்
- பச்சைக் குதிரை
- புளிச்சல் (விளையாட்டு)
- பூசணிக்காய் (விளையாட்டு)
- பாரிவேட்டை
- பாட்டி பேத்தி
- புளியடி புளியடி
- பூச்சி விளையாட்டு
- பேணி அடித்தல், பேணிப்பந்து, தகரப்பந்து
- போர்த்தேங்காய்
- போளையடி
# தமிழர் விளையாட்டுகள் (அகரவரிசை)

## ம

- மரமேறல்
- மரங்கொத்தி (விளையாட்டு)
- முட்டி உடைத்தல்/உறியடி
- மோடி விளையாட்டு
# தமிழர் விளையாட்டுகள் (அகரவரிசை)

## வ

- வழுக்கு மரம் ஏறல்
- வண்டிச்சவாரி
- வண்டியுருட்டுதல்
- வளையல் விளையாட்டு
- வீடு கட்டல்
- வெள்ளமடித்தல்
# தமிழர் விளையாட்டுகள் (அகரவரிசை)

## ன

__NOTOC__
# பானுச்சந்திரிகா

**பானுச்சந்திரிகா** இராகம் கருநாடக இசையில் பயன்படும் இராகங்களில் ஒன்றாகும். இது 2 ஆவது மேளகர்த்தா இராகமாகிய, "நேத்ர" என்றழைக்கப் படும் 2 ஆவது சக்கரத்தின் 2 ஆவது மேளமாகிய தோடி இராகத்தின் ஜன்னிய இராகம் ஆகும்.
# பானுச்சந்திரிகா

## இலக்கணம்

| அவரோகணம்: | ச் நி<sub>2</sub> த<sub>1</sub> ம<sub>1</sub> க<sub>2</sub> ச | } |
| --- | --- | --- |
- இது ஒரு சுவராந்திர-ஔடவ இராகமாகும்.
- இந்த இராகத்தின் ஆரோகணத்தில் ஷட்ஜம், சுத்த மத்திமம்(ம<sub>1</sub>), சுத்த தைவதம்(த<sub>1</sub>), கைசிகி நிஷாதம்(நி<sub>2</sub>) ஆகிய சுரங்கள் வருகின்றன.
- அவரோகணத்தில் ஷட்ஜம், கைசிகி நிஷாதம்(நி<sub>2</sub>), சுத்த தைவதம்(த<sub>1</sub>), சுத்த மத்திமம்(ம<sub>1</sub>), சாதாரண காந்தாரம்(க<sub>2</sub>) ஆகிய சுரங்கள் வருகின்றன.
# சண்பகம்

***சண்பகம்*** (Magnolia champaca) (சம்பங்கி)என்பது என்றும் பசுமையான பெரிய தாவரம் ஒன்றாகும். இது தெற்காசியா, தென்கிழக்காசியா, சீனாவின் சில பகுதிகள் என்பவற்றை உள்ளடக்கிய இந்தோமலாயா சூழலியல் வலயத்தைத் தாயகமாகக் கொண்டது. மிகுந்த நறுமணம் கொண்ட மஞ்சள் அல்லது வெண்ணிறப் பூக்களுக்காக இது வெகுவாக அறியப்படுகிறது. எனினும், முதன்மையாக இது பயிரிடப்படுவது இதன் வெட்டு மரத்துக்காகவாகும். அவ்வாறே, இது நகர்ப்புற நிலவடிமைப்பிலும் பயன்படுத்தப்படுகிறது. இதன் கவர்ச்சியான சதைப்பகுதி கொண்ட பழங்கள் பறவைகளை வெகுவாகக் கவரக் கூடியன.
# சண்பகம்

## வேற்றினங்கள்

சண்பகத்தில் களிம்பு நிறம் முதல் மஞ்சள்-செம்மஞ்சள் நிறம் வரையான வேறுபாடுகள் கொண்ட கலப்பினங்கள் உருவாக்கப்படுவதுண்டு. தாய்லாந்து, சீனா போன்ற நாடுகளில் இதனை ஒத்த இனங்களுடன் கலந்துருவாக்கப்பட்ட கலப்பினங்கள் காணப்படுகின்றன.